A l'hora de prendre un medicament, és molt important que respecteu les indicacions dels professionals de la salut (de medicina, d'infermeria, de farmàcia, etc.) que us atenen perquè el tractament sigui efectiu.
Des de fa molts anys, el compliment terapèutic és una preocupació entre els professionals de la salut, ja que els estudis demostren que prop de la meitat dels pacients no segueixen les pautes recomanades.
Situacions com no prendre el medicament indicat o prendre'n un altre de diferent en el seu lloc, oblidar-se d'alguna dosi (encara que sigui un sol dia), administrar més o menys quantitat de l'aconsellada o no respectar l'horari de la presa poden tenir conseqüències negatives per a la vostra salut o per a la sostenibilitat del sistema sanitari, com ara:
Aquest article ofereix recomanacions pràctiques per afavorir la presa correcta de la medicació i contribuir, per tant, a l'èxit del tractament.
Els fàrmacs es poden administrar de diverses maneres:
També hi ha medicaments que requereixen precaucions especials a l'hora de manipular-los i administrar-los.
N'hi ha que, per exemple, no es poden partir o triturar.
Un exemple són els medicaments per al càncer que es prenen a casa.
Per garantir una presa correcta de la medicació, demaneu als professionals sanitaris que us donin instruccions molt clares i assegureu-vos que les heu entès i que les podreu seguir.
És important respectar l'horari d'administració de qualsevol medicament que estigueu prenent.
El professional de la salut que us atén us el facilitarà a la consulta, l'hospital o la farmàcia.
Convé que li expliqueu la vostra rutina diària, perquè pugui adaptar-hi l'horari de la medicació.
Si us costa recordar quan heu de prendre els medicaments, podeu utilitzar alarmes, despertadors, notes recordatòries, o bé simplement deixar-los en llocs ben visibles (a la cuina, a la tauleta de nit, etc.), però sempre fora de l'abast dels nens.
També podeu fer-ho coincidir amb els àpats, però abans cal que ho pregunteu a un professional de la salut.
Si és possible fer-ho, una forma senzilla d'organitzar la vostra medicació és la següent:
També és important anar amb compte amb la dosi del tractament.
És a dir, la quantitat exacta de medicament que heu de prendre.
Prendre una dosi superior a la recomanada pot augmentar la toxicitat del medicament, és a dir, l'aparició d'efectes perjudicials per a l'organisme, mentre que administrar-ne una dosi inferior a la pautada pot reduir l'eficàcia del tractament.
En aquest sentit, cal que utilitzeu sempre que sigui possible els dispensadors (xeringues, culleres amb ranures, comptagotes, etc.) que s'inclouen amb els medicaments per mesurar-ne la dosi correcta.
En el cas d'ús de xarops o solucions líquides d'administració per via oral, assegureu-vos que esteu utilitzant les unitats de volum correctes.
Els aliments poden afectar els processos d'absorció, distribució, metabolisme o eliminació dels fàrmacs o modificar-ne l'acció terapèutica.
És el que s'anomena interacció aliment-medicament.
Per això és fonamental saber com cal prendre el medicament en relació amb els àpats:
Eviteu escurçar o allargar la durada del tractament per iniciativa pròpia.
El fet que us trobeu millor, per exemple, no vol dir que us hagueu de deixar de prendre el medicament.
D'una banda, prendre determinats fàrmacs durant més temps del recomanat pot generar dependència.
És el cas dels opioides (medicaments derivats de la morfina).
D'altra banda, la interrupció brusca de determinats tractaments farmacològics pot comportar conseqüències negatives, com la recaiguda de la malaltia, la síndrome de retirada o de rebot, o la síndrome d'abstinència.
En el cas dels antibiòtics, per exemple, escurçar el tractament pot afavorir el desenvolupament de resistències, és a dir, la capacitat que tenen els bacteris de combatre els efectes d'aquests medicaments.
Per tant, és important seguir sempre les recomanacions dels vostres professionals sanitaris.
Però aquestes són només algunes de les possibles solucions, n'hi ha moltes més, que variaran segons la persona.
En qualsevol cas, sempre que tingueu la sensació que us costa fer correctament el tractament, cal que ho expliqueu amb confiança al professionals de la salut (de medicina, d'infermeria o de farmàcia), els quals us orientaran i aconsellaran sobre què podeu fer per solucionar-ho.
Bonafont X, Costa J. Adherència al tractament farmacològic.
Butlletí d'informació terapèutica.
Grup d'informació sobre medicaments dirigida a la ciutadania